laion/Wikipedia-Exotic huggingface dataset:
סכין מדממת

סכין מדממת (בשפת הסו: Tamina WeWe, באנגלית: Bloody Knife) היה אינדיאני אמריקני ששירת בצבא ארצות הברית כסייר וכמורה דרך עבור רגימנט הפרשים השביעי. הוא היה הסייר המועדף על לוטננט קולונל ג'ורג' קסטר ונאמר עליו שהוא "כנראה הסייר המפורסם ביותר ששירת בצבא ארצות הברית". 'סכין מדממת' נולד לאבא משבט ההאנקפאפא (תת שבט של הלקוטה, סעיף של שבט הסו) ולאמא משבט האריקארה בערך בשנת 1840. הוא נדחה על ידי שאר בני הסו מהשבט עקב מוצאו ובמיוחד על ידי גאל, צ'יף עתידי. הוא עבר עם אמו לשבט האריקארה. אחיו נהרגו בפשיטה של שבט הסו תחת פיקודו של גאל בשנת 1862. סכין מדממת הועסק על ידי חברת פרווה אמריקנית כשליח וכצייד לפני שהפך לסייר בצבא ארצות הברית. הוא נהרג ב-25 ביוני 1876 בקרב ליטל ביגהורן לאחר שנורה בראשו. מדיה וקבצים בנושא סכין מדממת בוויקישיתוף סכין מדממת, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כריסטיאן פוקס

כריסטיאן פוקס (בגרמנית: Christian Fuchs; נולד ב-7 באפריל 1986 בניונקירשן, אוסטריה) הוא כדורגלן אוסטרי המשחק בעמדת המגן השמאלי בקבוצת שארלוט אינדפנדס ובנבחרת אוסטריה. פוקס הצטרף לבוכום לאחר טורניר יורו 2008 וכעבור שנתיים הושאל לעונה למיינץ 05. כאשר בשנת 2011 הצטרף לשורותיה של שאלקה 04. פוקס אף הבקיע צמד במשחקה בבית כנגד מכבי חיפה במסגרת הליגה האירופית 2011, משחק שהסתיים בתוצאה 1–3 לטובת קבוצתו. ב-3 ביוני 2015 חתם לשלוש שנים בלסטר סיטי האנגלית. פוקס הוא קפטן נבחרת אוסטריה וערך את הופעת הבכורה שלו בנבחרת אוסטריה ב-23 במאי 2006 במשחק נגד נבחרת קרואטיה. נכלל בסגל הנבחרת ביורו 2008 ויורו 2016, שבשניהם נבחרתו לה הצליחה להעפיל משלב הבתים. ב-29 ביוני 2016 הודיע על פרישה מהנבחרת. מדיה וקבצים בנושא כריסטיאן פוקס בוויקישיתוף כריסטיאן פוקס, ברשת החברתית פייסבוק כריסטיאן פוקס, ברשת החברתית אקס (טוויטר) כריסטיאן פוקס, ברשת החברתית אינסטגרם כריסטיאן פוקס, באתר Transfermarkt כריסטיאן פוקס, באתר Fussballdaten.de (בגרמנית) כריסטיאן פוקס, באתר Soccerway כריסטיאן פוקס, באתר BDFutbol כריסטיאן פוקס, באתר WorldFootball.net כריסטיאן פוקס, באתר National Football Teams כריסטיאן פוקס, באתר FootballDatabase.eu פרופיל המאמן, באתר Transfermarkt הפרופיל של פוקס באתר הרשמי של לסטר
ג'ון הופקרופט

ג'ון אדוארד הופקרופט (אנגלית: John Edward Hopcroft, נולד בסיאטל, וושינגטון ב-7 באוקטובר 1939) הוא מדען מחשב בתחום מדעי המחשב התאורטיים, בייחוד בתחום חישוביות. ספרו (יחד עם ג'פרי אולמן) "Introduction to Automata Theory, Languages, and Computation" (מכונה בקרב העוסקים בתחום "ספר סינדרלה", על שם דמות הנערה שעל כריכת הספר) נחשב כנכס צאן ברזל בתחום המחשוב. מכהן כפרופסור להנדסה ולמתמטיקה שימושית במדעי המחשב באוניברסיטת קורנל. הופקרופט סיים תואר ראשון מאוניברסיטת סיאטל, תואר מאסטר ודוקטורט באוניברסיטת סטנפורד בין השנים 1962-4, לאחר מכן עבר לעבוד באוניברסיטת פרינסטון למשך שלוש שנים, מאז עובד באוניברסיטת קורנל. זכה בפרס טיורינג לשנת 1986 (יחד עם רוברט טרג'אן), על עבודתם המשותפת בתחום הגרף המישורי. בנוסף, הוא מפורסם בזכות אלגוריתם הופקרופט-קארפ למציאת שידוך בגרף דו-צדדי. ב-1992 מונה על ידי נשיא ארצות הברית ג'ורג' ווקר בוש כחבר בוועד המדע הלאומי ובשנת 1994 נבחר ל-עמית ACM. עם תלמידיו נמנה צבי גליל, נשיא אוניברסיטת תל אביב לשעבר. אתר האינטרנט הרשמי של ג'ון הופקרופט (באנגלית) ג'ון הופקרופט, באתר פרויקט הגנאלוגיה במתמטיקה ג'ון הופקרופט, באתר dblp ג'ון הופקרופט, באתר גוגל סקולר ג'ון הופקרופט באתר פרס טיורינג (באנגלית) ג'ון הופקרופט, באתר אנציקלופדיה בריטניקה (באנגלית) העמוד של ג'ון הופקרופט באתר האוניברסיטה. דף הזכייה באתר הפרס.
קיצור דרך אל האושר

קיצור דרך אל האושר (באנגלית: Shortcut to Happiness) הוא סרט אמריקאי משנת 2003 בבימויו של אלק בולדווין. עיבוד מודרני לסיפורו של סטיבן וינסנט בנט, "השטן ודניאל ובסטר". יעבץ סטון (אלק בולדווין) הוא סופר מוכשר וחסר מזל שמתייאש לאחר שקולגה שלו, יוליוס ינסן (דן אקרויד), מקבל את הקרדיט על ספר של סטון. הוא מחליט לזנוח את העניין ולהתמקד ביצירה ספרותית חדשה. הוא פוגש את השטן בדמות מו"לית יפהפייה (ג'ניפר לאב יואיט), שמציע לו עושר ותהילה תמורת שייטול את נשמתו. סטון, בייאושו, מסכים להצעה. משהסכים, קיבל את כל שחלם עליו: ספריו יוצאים לאור והופכים במהרה לרבי־מכר, הקולגות מרעיפים שבחים אין־סוף, והוא גם הופך לגבר נחשק ונערץ בידי נשים. על אף זאת, הוא מאבד את הידידות, הכבוד והאמון של האנשים הקרובים לו ביותר. הוא מגיע להכרה שהשטן רימה אותו, ומבקש ממנו להחזיר את המצב לקדמותו ולתת לו את נשמתו בחזרה. כאשר השטן מסרב, הוא פונה לסנאטור המפורסם, עורך דין דניאל ובסטר (אנתוני הופקינס). הם מגיעים למסקנה שעליהם לתבוע את השטן, ולהחזיר לסטון את שמו הטוב. הסרט צולם באמצעים דלים בשנת 2001 בניו יורק. בשלבי תום יצור, בולדווין טען שהסרט "נלקח" ממנו. בשל זאת, ובשל קונפליקטים אמנותיים אחרים, בולדווין הסיר את שמו כבמאי הסרט, והחתים על הבימוי דמות בדיונית בשם "הארי קירקפטריק". בוב יארי קנה את הסרט ממפיציו המקוריים בסכום של כמיליון דולר. לפני הצגתו לראשונה ב־2003, הסרט נערך מחדש באופן חובבני, לאחר שהשחקנים סירבו להצטלם לכמה סצנות מחדש, בהתאם לחזונו האמנותי של יארי. יארי החתים עסקני קולנוע על שותפות מוגבלת בדבר עריכה מחודשת, הוספת אפקטים מיוחדים ומוזיקה חדשה לסרט, כדי להחליף את העריכה החובבנית נעדרת האפקטים ואת המוזיקה הלא־מקורית שצוותה לסרט על ידי מעצב הפסקול. העריכה המחודשת ארכה זמן רב. ביולי 2006 הודיעה השותפות על כך שהסרט מוכן להפצה. לבסוף יצא ב־2007 כסרט טלוויזיה, ובמספר הקרנות קולנועיות מוגבלות ומצומצמות. אתר האינטרנט הרשמי של קיצור דרך אל האושר "קיצור דרך אל האושר", במסד הנתונים הקולנועיים IMDb (באנגלית) "קיצור דרך אל האושר", באתר נטפליקס "קיצור דרך אל האושר", באתר AllMovie (באנגלית) "קיצור דרך אל האושר", באתר Rotten Tomatoes (באנגלית) "קיצור דרך אל האושר", באתר Box Office Mojo (באנגלית) "קיצור דרך אל האושר", באתר Metacritic (באנגלית) "קיצור דרך אל האושר", במסד הנתונים הקולנועיים KinoPoisk (ברוסית)
לאנדרו קסטאן

לאנדרו קסטאן דה סילבה (בפורטוגזית: Leandro Castán da Silva; נולד ב-5 בנובמבר 1986 בסאו פאולו, ברזיל) הוא כדורגלן ברזילאי המשחק בעמדת הבלם בקבוצת ואסקו דה גאמה. קסטאן חתם בקבוצה השוודית, הלסינגבורג בשנת 2007 אחרי שהות כבת שנתיים בקבוצת אתלטיקו מיניירו, הוא ערך את הופעת הליגה הראשונה שלו בליגה השוודית ב-24 בספטמבר 2007. הוא ערך 5 הופעות בסך הכל במדי הקבוצה והצליח להבקיע שער אחד, כשאת אותו שער הבקיע במסגרת הליגה האירופית כנגד הקבוצה ההולנדית פ.ס.וו. איינדהובן. לאחר מכן חזר לליגה הברזילאית ובילה תקופות קצרות בברוארי וקורינתיאנס. קפיצת המדרגה בקריירה של קסטאן הגיעה כאשר הוחתם במועדון האיטלקי, רומא. קסטאן הפך להיות חבר הרכב קבוע ב-11 של רומא, והפך לאחד מעמודי התווך בהגנה הרומאית. את שערו הראשון במדי הקבוצה הבקיע במחזור ה-16 בניצחון 4-2 על פיורנטינה. קסטאן ערך את הופעתו הראשונה בנבחרת הבוגרת של ברזיל במשחק ידידות כנגד נבחרת יפן באמצע חודש אוקטובר 2012. בשנת 2014 נמצא במוחו של קסטאן המנגיומה. בדצמבר של אותה שנה הוא עבר ניתוח, מה שגרם לו לפספס את כל יתר עונת 2014-15. הוא חזר להתאמן עונה אחת לאחר מכן. מדיה וקבצים בנושא לאנדרו קסטאן בוויקישיתוף לאנדרו קסטאן, באתר Transfermarkt לאנדרו קסטאן, באתר Soccerway לאנדרו קסטאן, באתר WorldFootball.net לאנדרו קסטאן, באתר National Football Teams לאנדרו קסטאן, באתר FootballDatabase.eu
מספר קשור (חידה)

מספר קשור (ביפנית: ナンバーリンク) היא סוג של חידת היגיון שפורסמה לראשונה על ידי ההוצאה לאור ניקולי. המשחק מתבצע על גבי טבלה מרובעת בגודל לא מוגדר. בחלק מהתאים ישנו מספר. המטרה היא לחבר את כל התאים בעלי המספרים על פי הכללים הבאים: על כל זוג תאים בעלי אותו המספר להיות מחוברים בקו אחד רציף. מכל תא המכיל מספר יוצא קו אחד בלבד. הקו הרציף המחבר בין התאים יכול לפנות רק בפניות של 90°. כל תא בטבלה יכול לכלול עד קו אחד בתוכו (גם הצטלבויות אסורות). לעיתים, במקום מספרים מופיעות אותיות; במקרה זה החוקים נשארים בהתאמה. בדרך כלל, חידת מספר קשור נחשבת לטובה רק אם יש לה פתרון ייחודי וכל התאים בטבלה מתמלאים, אף על פי שחלק מיוצרי המספר קשור לא מתחשבים בכך. כדי לפתור את החידה, כדאי לנסות לחבר זוגות של מספרים אחד אחד. עם ההתקדמות הפתרון נהיה ברור מאליו. ישנן פעמים (כמו בדוגמה בצד ימין), שחיבור בין שתי אותיות יכול להתבצע רק בדרך אחת - ומכאן שהקו חייב לעבור בה. מעבר של קווים בין אותיות אחרות היכולות להתחבר בדרך זו נשלל מיד, אחרת לאותיות האחרות (שזהו המעבר היחיד עבורן) לא תהיה דרך להתחבר. בשנת 1897, חידה שונה במעט התפרסמה בכתב העת Brooklyn Daily Eagle בטור שנכתב על ידי סם לויד. גרסה מוקדמת אחרת של קשור מספר התפרסמה בספרו של הנרי ארנסט דודני Puzzles and Curious Problems (1932) בתור Planning Tours (חידה מספר 270). החידה הפכה לפופולרית ביפן על ידי ניקולי, והתפרסמה תחת השם ארוּקוֹנה (アルコネ, קשר אלפביתי) וגם תחת השם ננברינקוּ (ナンバーリンク, קשר מספרי). ההבדל היחיד בין ארוקונה לננברינקו הוא שבארוקונה ישנם זוגות אותיות (כמו בחידה של דודני), ובננברינקו ישנם זוגות של מספרים. נכון לשנת 2006, ניקולי פרסמה שלוש חוברות המכילות רק חידות קשור מספר. בנוסף, גרסאות של החידה ידועות בשמות Wire Storm, Flow Free וגם Alphabet Connection; הגרסאות הללו שוחררו כמשחקים לאייפון, אייפד ואייפוד טאצ'. רשימת החידות של ניקולי מדיה וקבצים בנושא מספר קשור בוויקישיתוף הדף באנגלית של ניקולי על קשור מספר גרסת אונליין של קשור מספר ב-HTML5 Thomas Snyder (19 בנובמבר 2010). "Dr. Sudoku Prescribes: Numberlink Puzzles". Wired. נבדק ב-23 בנובמבר 2010. {{cite news}}: (עזרה) Pegg, Jr., Ed (2007). "Beyond Sudoku" (PDF). Mathematica Journal. 10 (3): 469–73. אורכב מ-המקור (PDF) ב-2016-03-03. נבדק ב-11 בספטמבר 2011. {{cite journal}}: (עזרה) Flow Free on the App Store on iTunes Alphabet Connection: Arukone on the App Store on iTunes
מתחם הספורט עלי סמי ין

מתחם הספורט עלי סמי ין (בטורקית: Ali Sami Yen Spor Kompleksi), המוכר מסיבות מסחריות גם כראמס פארק, הוא אצטדיון כדורגל הנמצא בעיר איסטנבול שבטורקיה. האצטדיון משמש כאצטדיונה הביתי של קבוצת גלאטסראיי ומכיל 52,652 מקומות ישיבה. בניית האצטדיון החלה בשנת 2007 והסתיימה בשנת 2011. האצטדיון בנוי מ-44 טון ברזל שעוטף את האצטדיון, ויש בו מרכז קניות שכולל שתי חנויות אוהדים, חדר VIP ו-198 תאי צפייה אישים. האצטדיון שימש לאירוח משחקי גביע העולם בכדורגל עד גיל 20 שנערך ב-2013. בשנת 2017 שונה שם האצטדיון מ"טורק טלקום ארנה" ל"אצטדיון טורק טלקום", עקב הוראה של נשיא טורקיה, רג'פ טאיפ ארדואן, לחדול מהשימוש במילה Arena לתיאור מתקני ספורט, משום אינה קיימת בשפה הטורקית. מדיה וקבצים בנושא מתחם הספורט עלי סמי ין בוויקישיתוף אתר האינטרנט הרשמי של מתחם הספורט עלי סמי ין (בטורקית) מתחם הספורט עלי סמי ין, ברשת החברתית פייסבוק Turkish president Erdogan orders teams to remove ‘arena’ from stadium names,‏ 27 במאי 2017, באתר ספורטס אילוסטרייטד ערך זה הוא קצרמר בנושא אצטדיונים ומתקני ספורט ובנושא טורקיה. אתם מוזמנים לתרום לוויקיפדיה ולהרחיב אותו.
ראש מטה ההגנה (הממלכה המאוחדת)

ראש מטה ההגנה (באנגלית: Chief of the Defence Staff, או בראשי תיבות: CDS) הוא המפקד העליון בפועל של הכוחות המזוינים של בריטניה והיועץ הבכיר של שר ההגנה הבריטי. התפקיד מקביל לרמטכ"ל צה"ל או רמטכ"ל צבא ארצות הברית (אם כי ההגדרה הרשמית של התפקיד שונה). דה יורה ראש הצבא בבריטניה הוא המונרך, אולם דה פקטו ממשלת בריטניה היא הפוקדת על הצבא, באמצעות מועצת הביטחון של בריטניה, בה חבר המפקד. המפקד מומלץ על ידי שר ההגנה לראש הממשלה, ומאושר על ידי בית המלוכה הבריטי. החל מ-30 בנובמבר 2021 מכהן בתפקיד האדמירל סר טוני רדקין. התפקיד נוצר ב-1 בינואר 1959, עם הבנת המציאות כי יש צורך בפיקוד משולב על החילות השונים, כפועל יוצא משינוי הדוקטרינה הצבאית במלחמת העולם השנייה. הראשון שכיהן בתפקיד היה ויליאם דיקסון, שכיהן קודם לכן כמפקד חיל האוויר המלכותי. דיקסון פרש אחר זמן קצר יחסית (192 ימים), ואת מקומו מילא לואי מאונטבאטן, מי שכיהן בתפקיד את פרק הזמן הארוך ביותר עד כה (שש שנים ויומיים). עד לשנת 1997, תפקיד ראש המטה דרש קצין בדרגה הגבוהה ביותר בזרוע ממנו הגיע, פילדמרשל (הצבא הבריטי), מארשל חיל האוויר המלכותי או אדמירל הצי. החל משנה זו התקן ירד לדרגה אחת לפני הגבוהה ביותר, זאת בעיקר עקב קיצוצים בצבא וצמצום מספר הקצינים המגיעים לדרגות אלו שלא בשעת מלחמה. ראש המטה הכללי (הממלכה המאוחדת) משרד ההגנה (הממלכה המאוחדת) אתר האינטרנט הרשמי של ראש מטה ההגנה אודות תפקיד ראש מטה ההגנה באתר הפרלמנט הבריטי.
אפקט דומינו (חידה)

אפקט דומינו (ביפנית: 波及効果 הקיו קוקה) היא סוג של חידת היגיון שפורסמה על ידי ההוצאה לאור ניקולי. נכון לשנת 2007, ניקולי פרסמה שתי חוברות המכילות חידות אפקט דומינו בלבד. השנייה פורסמה ב-4 באוקטובר 2007. המשחק מתבצע על גבי טבלה מרובעת המחולקת לפוליאומינויים. על השחקן להציב מספר בכל תא בטבלה - חלקם יכולים להגיע כנתונים - על פי הכללים הבאים: בכל פוליאומינו צריכים להופיע כל המספרים מ-1 ועד למספר השווה למספר התאים בפוליאומינו. אם שני מספרים זהים מופיעים באותו הטור או אותה השורה, צריכים להפריד ביניהם לפחות אותו מספר של תאים אחרים. לדוגמה, לשני תאים עם המספר 1 אסור להיות סמוכים (במאונך או במאוזן), אך יכולים להיות באותו טור או באותה שורה בתנאי שלפחות תא אחד מפריד ביניהם. בין שני תאים עם המספר 3 הנמצאים באותו טור או אותה שורה, חייבים להפריד לפחות שלושה תאים בעלי מספר שונה, וכן הלאה. ישנן כמה נקודות שעבודה על פיהן יכולה להאיץ את הפתרון: במונומינו, פוליאומינו בגודל תא אחד, חייב להיות המספר 1. שלילת מספרים שלא יכולים להופיע בתא מסוים כמו בסודוקו. חיפוש פוליאומינויים שכמעט התמלאו. אפקט דומינו היא חידה מקורית של ניקולי; החידה הופיעה לראשונה בכתב העת Puzzle Communication Nikoli בגיליון 73 (מאי 1998). רשימת החידות של ניקולי http://www.nikoli.co.jp/en/puzzles/ripple_effect.html ו.ג'פרי (אורכב 14.03.2013 בארכיון Wayback Machine) (PDF)
בצלאל רביב

בצלאל רביב (נולד: 21 ביולי 1979 בטבריה), הוא זמר פופ-אתני, פזמונאי, ומלחין, אשר שירו "תוניסיה", זכה להערכה בעולם הערבי, והגרסה באנגלית של השיר, הפכה להמנון צעירי המהפכה בתוניסיה. בצלאל נולד להורים עולי תוניסיה, כבן זקונים, אח ל-11 אחים ואחיות. התחנך בטבריה, ראשית בבית הספר היסודי תחכמוני שבשכונת קריית שמואל שבעיר, ולאחר מכן בישיבה התיכונית טבריה (המשתייכת כיום לרשת אורט). בשנת 1989, כאשר היה בצלאל בן 10, הגיעה לבית הספר נציגה מטעם מקהלת פרחי ירושלים, במטרה לאתר כישרונות חדשים למקהלה, הילד בצלאל, עמד בבחינות ונבחר לשיר במקהלה. המקהלה שרה באירועים שונים (כגון: חידון התנ"ך), ואף נסעה להופיע בפני קהילות יהודיות בחו"ל. הקהל הפגין חיבה לזמרים הצעירים, דבר שגרם לבצלאל להתאהב בבימה ובקהל, ולראות בעצמו זמר. בגיל די צעיר, התחלף קולו של בצלאל, והוא נאלץ לעזוב את המקהלה. מאחר שלמד אנגלית באמצעות האזנה לשירים, והושפע מזמרים אמריקאים, התמסר מאז, לכתיבת שירים (מילים ומנגינה) בשפה זאת. חלומו מאז היותו נער צעיר, היה לפתח קריירה של זמר בארצות הברית, ובאפריל 2001 בגיל 21, לאחר שירותו הצבאי, נסע לחפש את מזלו בניו יורק. כמעט ללא מזומנים, כשהוא לבוש בגדים שאינם הולמים את מזג האוויר בניו יורק בעונה, הגיע לצ'לסי שבמנהטן, וכדי לממן את שהותו באכסניה מקומית זולה, הצטרף כחופף שיער, לצוות העובדים במספרת לימיטון שבשדרה השביעית. מדיה וקבצים בנושא בצלאל רביב בוויקישיתוף בצלאל רביב, סרטונים בערוץ היוטיוב זמר ישראלי מעורר הדים בתוניסיה, באתר ynet, 27 בפברואר 2011 השיר תוניסיה בצינור לילה עם גיא לרר
לואיס גוסטבו

לואיס גוסטבו דיאס (בפורטוגזית: Luiz Gustavo Dias; נולד ב-23 ביולי 1987 בפינדמוניינגבה שבברזיל) הוא כדורגלן ברזילאי המשחק בעמדת הקשר ההגנתי. גוסטבו התחיל את הקריירה שלו בקורינתיאנס אל אלאגואנו (בשונה מקורינתיאנס), וכבר בקיץ 2007 הושאל לקבוצת הבונדסליגה הופנהיים, כאשר כמעט שנה לאחר מכן, הופנהיים מימשה את אופציית הרכישה של הקשר והחתימה אותו בשורותיה. גוסטבו רשם 72 הופעות במדי הקבוצה במהלך שלוש שנותיו. עליית המדרגה בקריירה של גוסטבו הגיעה כאשר חתם אצל הקבוצה הבווארית, באיירן מינכן ב-2011. גוסטבו ערך את הופעתו הראשונה במדי הבווארים באמצע חודש ינואר, כאשר הוא נכנס כמחליף בתיקו אחת של באיירן נגד וולפסבורג. שערו הראשון בקבוצה הגיע חודש לאחר מכן בהפסד 1–3 לבורוסיה דורטמונד. ב-16 באוגוסט 2013 נמכר לוולפסבורג תמורת 15 מיליון אירו, וחתם על חוזה לחמש שנים. ב-4 ביולי 2017 חתם גוסטבו במרסיי לארבע שנים עבור שבעה מיליון אירו. ב-2 בספטמבר 2019 חתם לארבע שנים בפנרבחצ'ה. גוסטבו הוא חלק קבוע ממערכו של מאמן נבחרת ברזיל, פליפה סקולארי, כאשר הוא עורך את הופעת הבכורה שלו בנבחרת הלאומית באוגוסט 2011 במשחק ידידות נגד נבחרת גרמניה. גוסטבו הוא קתולי אדוק. הוא התחתן בסוף דצמבר 2010. מדיה וקבצים בנושא לואיס גוסטבו בוויקישיתוף אתר האינטרנט הרשמי של לואיס גוסטבו (בגרמנית) לואיס גוסטבו, ברשת החברתית אקס (טוויטר) לואיס גוסטבו, ברשת החברתית אינסטגרם לואיס גוסטבו, באתר Transfermarkt לואיס גוסטבו, באתר Fussballdaten.de (בגרמנית) לואיס גוסטבו, באתר Soccerway לואיס גוסטבו, באתר BDFutbol לואיס גוסטבו, באתר WorldFootball.net לואיס גוסטבו, באתר National Football Teams לואיס גוסטבו, באתר FootballDatabase.eu
עידו אנג'ל

עידו אנג'ל בוהדנה (נולד ב-8 באוקטובר 1974) הוא סופר, משורר, במאי ויזם ישראלי. עידו אנג'ל נולד ברמת גן ולמד בתיכון ע"ש תלמה ילין, במגמת תיאטרון. שירת בתיאטרון צה"ל. למד קולנוע במדרשה לאמנות, שם לימד נרטולוגיה מאוחר יותר במשך 7 שנים. עבד 5 שנים כעורך בחברת החדשות של ערוץ 2. כתב וביים לטלוויזיה בישראל ומחוצה לה. פרסם שני רומנים, נובלה, ספר שירה, שש נובלות שיריות, ספר נוער, ספר הגות וסיפורים קצרים בכתבי עת שונים. בשנת 2010 הקים את "מיזנתרופ", חלל עבודה לכותבים, עצמאיים וסטודנטים בתל אביב. אנג'ל נשוי להדר בוהדנה. אנג'ל אב לשני ילדים מנישואים ראשונים ולשני בנים ובת מנישואיו להדר. אולי יקראו לו יואל האמיץ? (ספר נוער. סער, 2008) הסיפור של מיכאל (רומן. בעריכת דנה אולמרט. אחוזת בית, 2010) ניק, איש ומילותיו (נובלה. מתוך האנתולוגיה "מאחורי הכסף יש סיפור" בעריכת דנה אולמרט. אחוזת בית, 2010) ספר ילדים (רומן. בעריכת מיכל חירותי. מודן, 2012) שירים נוראיים (ספר שירה משולב בקטעי פרוזה קצרים ואיורים. הוצאה עצמית, 2014) 3003 (ספר שנע על קו התפר בין פרוזה לשירה. מאויר. הוצאה עצמית, 2015 - הדפסה מחודשת בהוצאת בלה לונה, 2018) רצח\בוים (נובלה שירית כפולה. הוצאת פרדס, 2015) מדריך כתיבה באלף מילים (מדריך פיקטיבי לכתיבה. הוצאה עצמית, 2017) ציפורים גדולות גדולות (3 נובלות שיריות. בלה לונה, 2017) המילה העצובה קומקום (נובלה שירית, בלה לונה, 2018) מה (נובלה שירית, טנג'יר, 2021) תשומת לב: האטום של התודעה (הגות, אידרא, 2023) מות קין (כתב ביים וערך. דרמה. 50 דק'. הפקה עצמאית בתמיכת קרן "סנונית") ויפו: הרפתקאות הכלב המעופף (כתב וביים. סדרת טלוויזיה לילדים. אנימציה, 2 עונות, 26 פרקים. שודרה ברחבי העולם) רשימת הפרסומים של עידו אנג'ל, בקטלוג הספרייה הלאומית הערך "אנג'ל בוהדנה עידו" באתר לקסיקון הקשרים לספרות העברית האתר האישי "מדריך כתיבה באלף מילים" - בחינם ואונליין הטריילר לרומן "ספר ילדים", סרטון באתר יוטיוב הטריילר לרומן "הסיפור של מיכאל", סרטון באתר יוטיוב השוט הפותח של הסרט "מות קין", סרטון באתר יוטיוב הספר 3003 להורדה בחינם מאתר אינדיבוק אריק גלסנר, ביקורת על הרומן "הסיפור של מיכאל" עלית קרפ, בקצרה - ביקורת על "ספר ילדים", באתר הארץ, 6 בנובמבר 2012 רוני סומק קורא את "איש מבוגר", מתוך "שירים נוראיים". עידו אנג'ל, מסעדת FICCIONES ברחוב אחד העם ; 'חורחה', מאת מריה קודמה, באתר כתב העת אורות הפודקאסט של אנג'ל, "מה", בספוטיפיי דפנה לוי, שיחה אישית עם עידו אנג׳ל בוהדנה בפודקאסט ״על החיים ועל המוות״, 21 באוקטובר 2022 עידו אנג'ל, דף שער בספרייה הלאומית ערך זה הוא קצרמר בנושא משוררים ישראלים. אתם מוזמנים לתרום לוויקיפדיה ולהרחיב אותו.
אלמוגניים (אלמוגים)

אלמוגניים (שם מדעי: Faviidae) היא משפחת אלמוגים החיים באזורים הטרופיים במים חמימים ורדודים בכל האוקיינוסים. הם ידועים בשם העממי אלמוגי מוח או מוחנים, בשל מבנה הספרואיד המחורץ שלהם המזכיר צורת מוח. תת-משפחה Faviinae סוג ומין יחיד Colpophyllia natans סוג ומין יחיד Diploria labyrinthiformis סוג Favia סוג Manicina סוג Mussismilia סוג Pseudodiploria תת-משפחה Mussinae סוג Isophyllia סוג ומין יחיד Mussa angulosa סוג Mycetophyllia סוג Scolymia סוג Variabilifavia - נכחד כל ראש אלמוג מורכב ממושבה של פוליפים (יחידות המבנה הבסיסיות של האלמוג) זהים גנטית שיוצרים שלד קשה מסידן פחמתי; בשל כך הם מהווים שותפים חשובים בהרכבת שוניות אלמוגים, כמו "אלמוגי אבן" אחרים בסדרת האלמוגאים (Scleractinia). תוחלת החיים הארוכה ביותר של אלמוגי המוח היא 900 שנה. מושבות הפוליפים יכולות להגיע עד לגובה של 1.8 מטרים. בשעת הלילה מאריכים הפוליפים שבמוחן את זרועות הציד שלהם כדי ללכוד מזון. בשעות היום משמשות הזרועות להגנה על המוחן, והן נפרסות על החריצים שעל מרכזו הקשיח המוגן מנשיכות דגים טורפים ומפני הוריקנים טרופיים. כמו מרבית האלמוגים הם ניזונים מזואופלנקטון הנסחף במים וכן צורכים חומרים מזינים מהאצות החד-תאית זואוקסנטלות, השוכנות ברקמות שלהם. חלק מהאלמוגניים הם אגרסיבים מאוד בשעות הלילה הוא נוהג לעקוץ אלמוגים אחרים בעזרת זרועותיו הסורקות (sweeping tentacles) ולעיתים אף הורג אותם וגדל על שלדיהם הריקים. מדיה וקבצים בנושא אלמוגניים בוויקישיתוף אלמוגניים, באתר ITIS (באנגלית) אלמוגניים, באתר Animal Diversity Web (באנגלית) אלמוגניים, באתר GBIF (באנגלית) "אלמוגניים" באנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 235
אולה ג'ון

אולה ג'ון (נולד ב-19 במאי 1992 בזוודרו, ליבריה) הוא כדורגלן הולנדי המשחק בעמדת קשר הכנף בקבוצת אל-חאזם. כשהיה בן שנתיים, ג'ון נמלט עם אמו ואחיו מליבריה להולנד. אביו נהרג בזמן מלחמת האזרחים הליברית. כמו אחיו, קולינס ופאדי, אולה הצטרף למחלקת הנוער של קבוצת טוונטה. עונת 2011 בליגה ההולנדית הייתה פריצת הדרך בקריירה של ג'ון בטוונטה, הוא קיבל מקום קבוע בהרכבה של טוונטה ואף הצליח להוות חלק חשוב במסעה של טוונטה בליגה האירופית. בסוף מאי 2012, חתם בשורות בנפיקה ליסבון לחוזה של חמש שנים. כעבור תקופה ממושכת, ג'ון מצא את מקומו בין רשימת 11 הפותחים והיווה חלק חשוב בקמפיין הליגה האירופית ובגביע הפורטוגזי. בתחילת שנת 2014 הושאל לקבוצת המבורג. ב-1 בספטמבר 2015 הושאל לרדינג. ב-22 באוגוסט 2016 הושאל לוולברהמפטון וונדררס. ב-13 בינואר 2017 הושאל לדפורטיבו לה קורוניה עד לסוף העונה. בפברואר 2012, נקרא ג'ון להצטרף לנבחרת הולנד על ידי המאמן, לואי ואן חאל, למשחק החשוב כנגד נבחרת אנגליה. אולה ג'ון, באתר Transfermarkt אולה ג'ון, באתר Soccerway אולה ג'ון, באתר WorldFootball.net אולה ג'ון, באתר National Football Teams אולה ג'ון, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אלמוגניים

האם התכוונתם ל... אלמוגניים (אלמוגים) אלמוגניים (חלזונות)
שפטל

שפטל או שפטיל הוא שם פרטי ושם משפחה יהודיים והם צורת השם "שבתאי". שם המשפחה היה נפוץ בשטחי קורלנד וביילורוס של האימפריה הרוסית לשם הגיעו יהודים מן ההאימפריה הביזנטית. האם התכוונתם ל... אריה שפטל – איש ציבור ישראלי שכיהן מטעם מפא"י כראש עיריית ראשון לציון וחבר הכנסת בכנסת הראשונה; יורם שפטל – עורך דין ושדרן רדיו ישראלי; מיכאיל שפטל – חבר במושב הראשון של הפרלמנט הצארי מטעם גוברניית יקטרינוסלב. אישים ששמם הפרטי הוא שפטל מקור שם המשפחה שפטל (רוסית)
אלכסנדר בוחארוב

אלכסנדר יבגנייביץ' בוחארוב (ברוסית: Александр Евгеньевич Бухаров; נולד ב-12 במרץ 1985 בברז'נייב, ברית המועצות) הוא כדורגלן עבר רוסי ששיחק בעמדת החלוץ. בוחארוב זכה ביחד עם קבוצתו רובין קאזאן בגביע הליגה של הליגה הרוסית בשנת 2008. באותה עונה, הוא שבר את שיא "השער המהיר ביותר בכל הזמנים" בתולדות הליגה הרוסית, כאשר הוא מבקיע את השער לאחר 26 שניות בלבד. באמצע חודש יולי 2010, בוחארוב חתם עם קבוצת זניט על חוזה של ארבע שנים. בזניט בוחארוב לא הצליח להפוך לשחקן הרכב ובינואר 2014 הושאל לחצי עונה אנז'י מחצ'קלה. בתום העונה נגמר החוזה של אלכסנדר עם זניט, וב-2 ביולי 2014 הוא חתם לשנתיים ברוסטוב. ב-25 ביולי 2018 חזר לרובין קאזאן וחתם לעונה אחת. בוחארוב ערך את הופעת הבכורה שלו במדי נבחרת רוסיה במוקדמות מונדיאל 2010 במשחק נגד נבחרת אזרבייג'ן. במרץ 2017 זומן לראשונה לנבחרת לאחר שש שנים. ב-28 במרץ 2017 הבקיע את שערו הראשון בנבחרת בתיקו 3-3 נגד בלגיה במשחק ידידות. רובין קאזאן אליפות רוסיה (2): 2008, 2009 הסופר קאפ הרוסי: 2010 זניט סנקט פטרבורג אליפות רוסיה (2): 2010, 2011/12 מקום שני בליגת העל הרוסית: 2012/13 הסופר קאפ הרוסי: 2011 רוסטוב מקום שני בליגת העל הרוסית: 2015/16 מלך השערים השני בליגת העל הרוסית: 2009 מקום שלישי בכמות שער+בישול בליגת העל הרוסית: 2009 מדיה וקבצים בנושא אלכסנדר בוחארוב בוויקישיתוף אלכסנדר בוחארוב, ברשת החברתית אקס (טוויטר) אלכסנדר בוחארוב, באתר Transfermarkt אלכסנדר בוחארוב, באתר Soccerway אלכסנדר בוחארוב, באתר WorldFootball.net אלכסנדר בוחארוב, באתר National Football Teams אלכסנדר בוחארוב, באתר FootballDatabase.eu פרופיל השחקן (ברוסית) ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
מונטסראט (פירושונים)

האם התכוונתם ל... מקומות: מונסראט (הר) – הר קדוש לנצרות בקטלוניה שבספרד, קרוב לברצלונה מוניסטרול דה מונסראט – רשות מקומית הכוללת את המנזר ומרבית ההר סנטה מריה דה מונטסראט – מנזר בנדיקטיני על ההר מונטסראט – אי קריבי השייך לבריטניה וקרוי על שמו של המנזר הבנדיקטיני מונסראט בספרד בית מונטסראט – מבנה המצוי בשכונת טלביה בירושלים המכונה גם מנזר מונטסראט מונסראט (בואנוס איירס) – שכונה בעיר הבירה של ארגנטינה בואנוס איירס מונסראט (ולנסיה) – רשות מקומית בקהילה האוטונומית של ולנסיה, ספרד הר מונסראטה (קולומביה) (Monserrate) – הר המתנשא לגובה של 3,152 מטרים ומשקיף על עיר הבירה של קולומביה, בוגוטה (לחצו לצפייה בתמונה, ההר מצד שמאל ). על ההר ממוקמת כנסייה מן המאה ה-17 והוא קרוי של שמו של הר מונסראט בספרד ארמון מונסראטה (Palácio de Monserrate) – וילה אקזוטית הממוקמת ליד העיר סינטרה שבפורטוגל. נבנתה ב-1858 על ידי הסוחר הבריטי פרנסיס קוק אחר: מונסראט (שם פרטי) – שם נפוץ שניתן לבנות קטלוניה על שם הבתולה ממונסראט ולרוב בצורתו המקוצרת Montse ניקולס מונסראט (Nicholas Monsarrat) – סופר בריטי (1979-1910)
פועה

האם התכוונתם ל... פועה – אחת מזוג המיילדות העבריות במצרים, שפרה ופועה מכון פוע"ה – פוריות ורפואה על פי ההלכה ספר פוע"ה – ספר בהוצאת מכון פוע"ה הר פועה – הר בגליל העליון פואה (פירושונים)